എന്നെ ബലിയാടാക്കുകയായിരുന്നു നീലചിത്രകേസില് ജാമ്യഹരജി നല്കി രാജ് കുന്ദ്ര മുംബൈ: നീലചിത്ര നിര്മാണ വിതരണകേസില് അറസ്റ്റിലായ ബോളിവുഡ് താരം ശില്പ്പ ഷെട്ടിയുടെ ഭര്ത്താവും വ്യവസായിയുമായ രാജ് കുന്ദ്രയുടെ ജാമ്യത്തിനായി നീക്കം. മുംബൈ മെട്രോപൊളിറ്റന് മജിസ്ട്രേറ്റ് കോടതിയില് ജാമ്യഹരജി ഫയല് ചെയ്തു.വ്യക്തമായ തെളിവുകളില്ലാതെ കേസില് തന്നെ ബലിയാടാക്കുകയാണെന്നും മുംബൈ പൊലീസ് തനിക്കെതിരായ അന്വേഷണം പ്രായോഗികമായി പൂര്ത്തിയാക്കിയിട്ടുണ്ടെന്നും ഹരജി അപേക്ഷയില് പറയുന്നു. കേസുമായി ബന്ധപ്പെട്ട് രാജ് കുന്ദ്രക്കും മറ്റു മൂന്നുപേര്ക്കുമെതിരെ ക്രൈം ബ്രാഞ്ച് ഉപകുറ്റപത്രം സമര്പ്പിച്ചിരുന്നു. നീലചിത്രം നിര്മിച്ച് മൊബൈല് ആപ്ലിക്കേഷനുകളായ ഹോട്ട്ഷോട്ട്, ബോളിഫെയിം എന്നിവയിലൂടെ വിതരണം ചെയ്തുവെന്നുമാണ് ഇവര്ക്കെതിരായ കേസ്. ആദ്യ കുറ്റപത്രത്തില് ഉള്പ്പെടെ ഒമ്ബതുപേരില് എട്ടുപേര്ക്കും ജാമ്യം ലഭിച്ചതായും തുല്യതയുടെ അടിസ്ഥാനത്തില് തനിക്കും ജാമ്യം ലഭിക്കണമെന്നും അഭിഷാകനായ പ്രശാന്ത് പട്ടീല് മുഖേന സമര്പ്പിച്ച ജാമ്യാപേക്ഷയില് പറയുന്നു. ആദ്യകുറ്റപത്രത്തില് ഹോട്ട്ഷോട്ടുമായുള്ള തന്റെ ബന്ധം വിവരിക്കുന്ന തെളിവുകള് ഒരംശം പോലുമില്ലെന്നും ഹരജിയില് പറയുന്നു. കൂടാതെ മതിയായ തെളിവുകളില്ലാതെയാണ് തന്നെ അറസ്റ്റ് ചെയ്തതെന്നും പ്രചോദിത അന്വേഷണമാണ് നടക്കുന്നതെന്നും അതില് അനുബന്ധ കുറ്റപത്രം ഫയല് ചെയ്തതായും പറയുന്നു. സമൂഹത്തില് ആഴത്തില് വേരുള്ള വ്യക്തിയെന്ന നിലയിലും ഇന്ത്യക്കാരെനന്ന നിലയിലും ഹോട്ട്ഷോട്ട്, ബോളിഫെയിം എന്നീ കമ്ബനികളുമായി 10 മാസം മാത്രം ചേര്ന്നു പ്രവര്ത്തിക്കുകയാണ് ചെയ്തത്. അനുബന്ധ കുറ്റപത്രത്തില് നീലചിത്രം ഷൂട്ട് ചെയ്തിരുന്ന ഒരു സ്ഥലത്തുപോലും കുന്ദ്രയുടെ സാന്നിധ്യം ഉണ്ടായിരുന്നതായി വ്യക്തമാക്കുന്നില്ലെന്നും ഹരജിയില് പറയുന്നു. തിങ്കളാഴ്ച കുന്ദ്രയുടെ ജാമ്യഹരജി കോടതി പരിഗണിക്കും.